СЪОБЩЕНИЕ
Това е цикъл.
КОСМИЧЕСКИ ЦЕНТЪР "ДЖОНСЪН" 5:34 Ч.
Панама иска едно, Рейгън - друго, Съветският съюз - трето.
А Рейгън трябва да демонстрира твърдата си позиция пред обществеността.
Вече спрях да обръщам внимание.
ТЕМПЕРАТУРА В КАБИНАТА
НАЛЯГАНЕ В "ДЖЕЙМСТАУН"
Шефке.
Има данни за разхерметизиране в "Джеймстаун".
Има някаква грешка. Свържи се с Роси.
"Джеймстаун", обадете се.
Чувате ли ни?
Какво става?
Проблем с налягането в базата.
"Джеймстаун", получихме данни за разхерметизиране.
Налягането в оперативната зала е под 6800 паскалa. Чувате ли ни?
Чувате ли... - Говори "Джеймстаун".
Има проблем със сензорите.
Мисля, че вече всичко е под контрол.
Налягането се нормализира.
Просто повреден сензор.
Разбрано. Благодаря за пояснението.
За нищо, "Хюстън".
Добре.
Те не са наясно със ситуацията.
Затворено е.
Дръжте коридора разхерметизиран, за да не ни изненадат.
Искаме да пуснат Ролан Баранов. Къде е той?
Както казах, не знам.
А аз казах да ни помогнеш.
Бих ви помогнал, но не знам.
Ще ни помогнеш. - Чакайте.
Опитвам се да...
Чакайте...
СИВОТА
"СИЙ ДРАГЪН 17"/"ПАТФАЙНДЪР ОВ-201" НА ПЪТ КЪМ ЛУНАТА
Капитане?
Да.
Твой ред е да дремнеш.
Няма нужда.
Не си мигнал през целия път.
Колко ни остава до блокадата?
Два часа и 15 мин.
Къде е "Буран"?
В ниска лунна орбита. Ще ни пресрещне, когато стигнем до блокадата.
Дай ми новите данни за координатите и скоростта.
Добре ли си?
Не и ако ме гледаш все така.
Захващай се, Пискоти.
Слушам.
Има ли новини за "Аполо-Союз"?
Руснаците отново поискаха да отложим скачването.
Не може да обикаляме в орбита, докато те се мотаят.
Сега какво извинение измислиха?
Не споделиха каква е причината.
Сергей каза, че им трябва още време, преди да направим скачването.
Казват същото през последните пет часа.
Да, знам.
Но все още вярвам, че ще се получи.
Защо не кажат направо, че е заради блокадата на Луната?
Да не губим време.
Какво става там? Минахме ли през блокадата? Дали "Буран"...
Знаеш, че не мога да говоря за това. Операцията е секретна.
Как ще вземаме информирани решения,
без да знаем какво се случва там?
Разбирам те.
Съжалявам. Иска ми се да можех, но...
Искаш да угодиш на всички, Уилсън.
Като стана дума, ще съобщиш ли лошата новина на "Аполо", Бил?
"Аполо", не активирайте двигателите за срещата на корабите.
От Звездното градче протакат.
Ще ви информираме, ако има промяна, но явно ви чака още една обиколка.
Съжалявам. - Разбрано, "Хюстън".
По дяволите.
Бързахме, а сега чакаме.
Значи отново ще обиколим света.
Наистина има разхерметизиране.
Какво става, по дяволите?
Може би е паднал метеорит.
Може, но никой не ни отговаря. Сякаш всички са изчезнали.
Не всички.
Да им привлечем вниманието. Да разберат, че...
Клекни.
Боже, Гордо, какво става?
Не знам.
База "Джеймстаун", говори вашият командир.
Руснаците ме хванаха.
Не са ме наранили.
Предлагат да ме заменят за космонавта Ролан Баранов.
Не се съгласявайте. Не...
Трябва да направим каквото искат.
Не. В никакъв случай.
Няма ли да го обсъдим?
Не. Няма какво да обсъждаме.
Президентът даде убежище на този мъж и няма да го предадем.
Така ли?
Те ще убият Роси. Повече са от нас. Двама от пехотинците не са тук.
Все още пазят онзи скапан обект.
Наистина ли вярваш на думите им?
Дори да им предадем човека, пак може да убият Роси.
Няма да си тръгнат... без мен.
Тогава ще ги принудим.
КЛИВЛАНД КАПИТАЛ ПАРТНЪРС
Това място е невероятно.
Съвсем прилично, нали?
Не може да се сравнява с гледката на Трейс и Ед, но...
Но за нас, земляните, е внушително.
Добро утро. - Добро утро.
А ти...
Тревожиш ли се за Ед, когато е горе?
Разбира се.
Опитвам се да не мисля.
Всички ние търсим начини да се справим.
Тревата доста помага.
Вярвам ти.
Но не се тревожи. Трейси е много силна.
Да.
Кажи ми какъв ще е следващият ход на Карън Болдуин?
След малко ще получиш доста пари.
Не съм съвсем сигурна.
Насам сме.
Добре.
Ако се колебаеш, можем да се откажем.
Не искам да се чувстваш неудобно.
Не.
Всичко е наред. Готова съм.
Тогава ела.
"Хюстън", предстои навлизане в лунна орбита.
Разбрано, "Патфайндър".
Ще пресечем блокадата.
Навлизаме в орбита след пет, четири,
три, две, едно.
"Патфайндър", в лунна орбита сте.
Виждате ли "Буран"?
Не. Радарите не го улавят.
Къде се скри?
"Хюстън", радарът не улавя "Буран".
Ще проверим дали в "Годард" има нови данни.
"Хюстън", виждате ли "Буран"?
Отлетя към обратната страна на Луната.
Там не можем да го проследим.
Заблуждават ни. - Няма как да си сигурен.
Трябват ни над два часа, за да свалим товара на "Сий Драгън" на повърхността.
Стига.
Руснаците се изпокриха, щом видяха страшния ни космически изтребител.
Сали е права. Трябва да сме нащрек.
ЮРИЙ АНДРОПОВ
Казахме ви да не пресичате блокадата.
Юрий, действате неразумно.
Твърдо настояхме "Сий Драгън" да не влиза в лунна орбита.
А ние твърдо заявихме,
че Съединените щати не признават блокадата.
Това не е блокада.
Това е карантина срещу оръжията ви.
На "Сий Драгън" няма оръжия, Юрий.
И точно такива провокативни действия водят до...
Американците първи изстреляха куршум на Луната.
Първи убиха човек на Луната.
Ако САЩ стреля по "Буран",
няма да ни остави друг избор, освен да отговорим подобаващо.
Съветският Северен флот до брега на Панама
държи на прицел 30 обекта в южната част на САЩ.
Ако свалите "Буран", ще се наложи да отвърнем на удара.
Знаете, че ракетите ни в Западна Европа...
Нашата позиция е ясна.
Напрежението в Атлантическия океан ескалира,
след като руският Северен флот зае позиции за нападение
край брега на Централна Америка.
Американски самолетоносачи бяха разположени в Мексиканския залив,
а хората в цялата страна започват да се запасяват
в очакване на сериозен конфликт,
като изкупуват всичко, от бутилирана вода до тоалетна хартия.
ЗАЩИТЕНА ВРЪЗКА С МОСКВА, СССР
За жалост, отново ще отложим скачването.
Защо?
Мога само да кажа, че ни трябва още време. Трябва да ми се довериш.
Това не е достатъчно, Сергей.
Всеки път, когато стигнем до скачването, вие искате отлагане.
И двамата знаем защо.
Съжалявам, Марго.
Мога само да ви дам нашето местоположение за следващата възможност за скачване.
Добре, давай.
07 853
236
58… 72.
Благодаря, Марго.
Пълни глупости.
Губим си времето. Да приберем нашите хора.
Всяка обиколка увеличава вероятността нещо да се повреди.
Не ми харесва, но тя е права. За ръкостискане са нужни двама.
Елън, след всички усилия не бива просто да се отказваме.
Допреди месец мислеше, че си губим времето.
Тогава не бяхме на прага на война.
Това имаше предвид Том.
Разреши само още една обиколка.
Деветдесет минути. После се прибират.
Пет минути до началото на маневрата и скачването, "Аполо".
Разбрано, "Хюстън".
Строузър, кажи им, че скачването се отменя.
Руснаците отново го отложиха.
Още един опит и това ще е.
Така ли? Работихме толкова много.
Не може просто да го отмениш.
Бил, коя е тя? Защо ми говори?
Тя се извинява.
Не е вярно. - Вярно е.
Харесвам я.
Аполо, имаме новини.
За съжаление, ще трябва да направите още една обиколка.
Скачването със "Союз" отново се отлага.
Не изминахме толкова път, за да си помахаме през люка.
Разбирам ви напълно.
Край на връзката.
Разбрано.
Свържете ме със "Союз".
"Союз", чувате ли ни? "Союз", говори "Аполо".
Чуваме ви.
Какво правите, момчета?
Другарят Орлов още се приспособява към Космоса.
Още ли повръща яко? - Да.
Не е смешно.
Имам усещането, че няма да си стиснем ръцете, Степан.
Да. И аз така мисля.
Защо ли изобщо си помислихме, че това наистина ще се случи?
Поне гледката си я бива.
Ало? - Сергей?
Извинявай за тайния код.
Не можех да говоря свободно.
Разбирам, но аз поемам голям риск, като не отменям скачването.
С всяко отлагане злепоставяш мен.
Бъди честен с мен, Сергей, недей...
Съжалявам, Марго. Правя каквото мога.
Това не е достатъчно.
Кажи ми какво става. Не мога да се справя сама.
Имаме проблем с бордовата електроника.
Електрониката?
Казваш ми, че проблемът е технически.
Да.
Не ти вярвам. Защо не каза по-рано?
Ако призная пред американците, че има неизправност в "Союз",
Андропов ще отмени скачването.
Моля те, Марго. - Пуснете 50 цента...
Дай ми още малко време.
Почти решихме проблема. Довери ми се.
Веднъж ти се доверих, а вие изпратихте оръжия на Луната с "Буран".
И на "Патфайндър" има оръжия, нали?
Не е там работата, Сергей. Ти използва...
Не, Марго. Аз съм като теб. Опитвам се да направя каквото мога.
Една орбита - това мога да направя.
Марго...
Добро утро, г-це Мадисън.
НАСА, КОСМИЧЕСКИ ЦЕНТЪР "ДЖОНСЪН"
Съединените щати и Съветският съюз
отново отложиха дългоочакваното ръкостискане.
Не е ясно кога...
Според източници от Пентагона има връзка
между конфликта за Канала и "Сий Драгън".
Нищо за "Джеймстаун".
Говорят само за "Аполо-Союз" и блокадата.
Пусна ли Си Би Ес? - Пуснах всичките.
Когато бях тук преди,
имахме само шест касети с "Шоуто на Боб Нюхарт".
"Боб Нюхарт"?
Гледахме ги много пъти и почти ги научихме наизуст.
Когато видеото се повреди, ги разигравахме.
Наистина ли?
Даже Ед? - Да.
Но той играеше само Боб.
Естествено.
Да, нямахме много работа.
Дните изглеждаха безкрайни.
Ясно.
Знаеш ли какво очаквах с нетърпение?
Да се карам с теб по онзи апарат.
Да, винаги припламваха искри.
Вярно е.
Имаше една стара антена. С нея се свързвахме с космическия център.
Знаеш как да омаеш едно момиче, нали?
Да. Но когато направиха оперативната зала,
насочиха всички комуникации на базата към новата антена.
Има по-голям диапазон, но...
Може би старата все още работи.
Има само един начин да узнаем.
Центърът е разхерметизиран.
Прикривам ви отдясно.
Уебстър, ако видиш движение, веднага ни се обади.
Лопес, следвай ме.
Чисто е.
Добре, внимавай.
Ще те прикривам, като завием зад ъгъла.
Зареди експлозивите по шлюза на оперативната зала.
Разбрано.
По дяволите.
Трябваше да сваля няколко кила.
Справяш се добре. Продължавай.
Чакай.
Мисля, че я виждам.
СИСТЕМАТА Е В ОФЛАЙН РЕЖИМ
Да, намерих я.
Да.
Боже.
Така.
Сигурно е това.
Мамка му.
Какво?
Какво има?
Супер.
Трейс? - Кавалерията пристигна.
Слава богу.
Виждам Ванс.
Не знам кой е с него, но...
Ванс! По дяволите, не ме чуват. Ванс!
Да му се не види. Вижте кой е тук.
Любимката на Америка.
Лопес.
Внимавай с люка. Да не те пишат по вестниците.
Разбрано, капитане.
Боже, Ванс.
Ванс!
Ванс! Погледни!
Руснаци! Зад теб...
Ванс? Ванс, обади се.
Убиха го. Боже.
Раниха ме.
Много ли е зле?
Мисля, че съм добре. Но налягането в скафандъра спада.
Той го застреля.
Ей така... Застреля го.
Не можех да направя нищо. Той... - Нужно е налягане.
Чакай. Ще подам налягане.
РЕАКТОР НА "ДЖЕЙМСТАУН" СПИРАНЕ НА ПОМПАТА ЗА ОХЛАЖДАНЕ
Шефке.
Пак ли е налягането? - Не.
Това е много странно.
Главната помпа за охлаждане на ядрения реактор спря.
Поискаха ли помощ?
Не. Роси каза, че ще прекъснат комуникацията
за час-два, докато извършват някакъв ремонт.
Свържи се с Роси незабавно.
за да се уверим, че няма сериозен проблем.
"Джеймстаун", говори "Хюстън".
Вие ли спряхте аварийно охлаждащата система на реактора?
"Джеймстаун"?
Обадете се.
Имам доста работа. Какво става?
Има проблем в "Джеймстаун".
Спря главната помпа за охлаждане на ядрения реактор.
Какво мисли Роси?
"Джеймстаун" не отговаря.
Не отговаря ли?
Радиомълчание.
Боже. - Може ли да е заради изменника?
Може да ни отвличат вниманието.
Каквото и да е,
допълнителната система ще компенсира охлаждането, така че...
Не е така просто. - Какво искаш да кажеш?
Има още един реактор.
Моля?
Нямаш достъп до тази информация,
но миналия месец Пентагонът тайно вкара в товара на "Сий Драгън"
втори реактор за "Джеймстаун", за да...
Да произвежда плутоний за оръжия.
Този реактор е прикачен към същата охлаждаща система,
но от съображения за сигурност
го включихме, без да го свържем с резервната система.
Значи няма защита при повреда.
Ще се стопи изцяло.
Дори да забравим за момент
каква глупост е да се доставят ядрени оръжия на Луната,
но да се пази в тайна точно от тези,
които отговарят за безопасността на базата, от тази агенция...
Това беше строго секретна програма на Пентагона.
Аз съм директор на космическия център.
Дори да искахме да ти кажем...
Вие? И ти ли си знаела?
Тогава... - Не си прави труда, Елън.
А сега ме извинете. Трябва да предотвратя ядрена авария!
Марго. Марго.
"Хюстън", говори... Чувате ли ме?
"Хюстън", говори...
Чувате ли ме?
Говори "Джеймстаун 1". Чувате ли ме?
Говори "Джеймстаун".
Чувате ли ме?
Кой е?
"Хюстън", чувате ли ме?
Чувате ли?
Трейси.
Здравей.
В кухнята сме от самото начало,
а те разхерметизираха зоните извън модула.
Свързахте ли се с другите?
Не. Прекъснаха връзката, а тук няма скафандри.
Какво става? Какъв е проблемът?
Компютърът, който контролира ядрения реактор, е офлайн.
Реакторът се нагрява много бързо.
След около 45 мин... - Господи.
...ще се стопи и всички в базата ще загинат.
Няма да можем да се доближим до Шакълтън в следващите хиляда години.
Боже.
Какво можем да направим?
Резервната охлаждаща система се контролира от друг компютър, който работи.
При нормални обстоятелства ще превключите на него.
Мамка му.
Възможно е да включите
конекторите на кабелите от резервния компютър в основната система.
Значи да съединим жиците на ядрения реактор?
Нещо такова.
Добре. Какво чакаме?
Кабелите са извън оперативната зала.
Няма как да стигнете до тях без скафандри.
А какво да направим?
Не можем да седим и да чакаме да се взривим.
Колко далеч са тези кабели?
На около 25 метра.
Може да успея.
Какво? - Какво?
Мога да измина 25 м за по-малко от 10 сек.
Как не.
Ходя да бягам. - Не...
Да бягаш ли? Говорим за бягане на Луната без скафандър.
Да не си се побъркал?
Гордо, оценявам...
Просто това не е вариант.
На практика може и да стане.
Ще има 15 сек, преди да изгуби съзнание.
Ако успеем да измислим някаква защита срещу вакуума,
може и да се получи.
Знаете какво има в кухнята.
Помогнете ми да направя нещо като скафандър.
Знаем само, че са нападнали "Джеймстаун"
и много хора са убити.
Аз избрах всеки един в базата.
Гордо, Трейси.
Елена Уебстър...
Тя добре ли е?
Все още нямаме точна информация.
Защо им е да нападат "Джеймстаун"? Заради блокадата?
Не знаем.
Може би е заради изменника или имат по-мащабен план.
Няма значение. Усетили са слабост у нас.
Искат да завземат Луната,
както Източна Европа и Югоизточна Азия.
Сигурен съм, че блокадата има връзка.
Прав си. Сега се бием на няколко фронта
и вие сте част от отбраната ни.
"Буран" появи ли се? - Трябваше вече да излязат
от обратната страна на Луната, но още не ги виждаме.
Те са там и ни причакват. - Явно е така.
Сигурно са намалили скоростта. Сигурно обикалят в елиптична орбита.
Защо да го правят?
Ще бъдем изолирани, без връзка с "Хюстън".
А ако ги видим, докато сме там?
Елън току-що говори с Белия дом. Нарежданията са същите. Ако...
Не ви чуваме. - Ще изгубим сигнала.
След 15 сек ще сме на обратната страна.
Ще го кажа ясно. Защитете "Сий Драгън" на всяка цена.
Разбрано. - Скоро ще изгубим връзка.
Лек път, "Патфайндър".
РЕСТОРАНТ "АВАНПОСТ"
Астронавтите и космонавтите чакат момента, когато ще стиснат ръце в Космоса,
а напрежението тук, на Земята,
не е било толкова високо от десетилетия,
чак от Карибската криза досега.
Отдавна назряващият конфликт изглежда скоро ще се превърне
от така наречената Студена война
в нещо далеч по-опасно.
В цялата страна хората са все по-обезпокоени
от събитията от последните дни.
Музикантът Джон Ленън събра десетки хиляди...
Здравей, Кел.
...на концерта си в "Медисън Скуеър Гардън"...
Защо е затворено?
Барът вече не е наш.
Какво имаш предвид?
Продадох го тази сутрин. Току-що подписах документите.
Наистина ли?
Стана много бързо. Но го продадох.
Защо?
Получих страхотно предложение и...
Почувствах, че моментът е подходящ.
Наздраве.
Ще ми липсва.
А на мен няма.
Какво ще правиш сега?
Не знам.
Нямам представа. Не притежавам нищо.
И усещането е невероятно.
Не си те представям да седиш на дивана
и да гледаш телевизия цял ден.
Това няма да се случи.
Не съм решила.
Може би ще попътувам. Ще отида в Индия. Винаги съм искала да видя слоновете.
Или ще се върна в колежа.
Мамо.
Да?
Защо?
Полезно е да имаш магистърска степен по бизнес.
И къде ще учиш?
Мислех си за "Уилям и Мери".
Ще се развеждате ли?
Какво? Кели, това не е...
Видях как се скарахте на алеята, а "Уилям и Мери" е във Вирджиния.
Говориш за плановете си, а те не включват татко.
Баща ти отново е в Космоса и аз се опитвам да измисля...
Какво става?
Прилича на сигнал за въздушно нападение. Сигурно е учение.
Всичко ще е наред, чу ли? И не...
Извънредно съобщение. След събитията в Мексиканския залив...
Не прилича на учение. - Хайде да слезем долу.
Това не е учение.
След събитията в Мексиканския залив...
БУНКЕР
Ще има около 15 секунди,
за да стигне до тези кабели и да ги размени.
После да рестартира компютъра
и да се върне до камерата, преди да изгуби съзнание.
Само това можем да опитаме.
Второ ниво на готовност.
Съветският флот край Панама заплашва да нападне южните ни райони.
Според Нелсън само към "Хюстън" може да са насочени десет ракети.
Боже, всичко се проваля, нали?
Чуйте, всички.
Вратите на бомбените убежища са в задната част на сграда 30.
Всеки, който иска, може да тръгва натам.
Добре.
Изключете тази сирена. Да продължаваме.
Джордж, Алиша, дайте ми списък на предметите в кухнята.
Седжи, помогни ми с тези неща да измислим за Гордо
възможно най-добрата защита. - Добре.
Марго, трябва... - Да, знам.
Трябва да отменим "Аполо-Союз".
Бил, свържи се с "Аполо".
Кажи им да се прибират
и изчисли данните за навлизането им в атмосферата.
Да, госпожо.
Съжалявам. Ще получите данните за приземяването след минути.
Това беше загуба на време и пари.
"Союз", говори "Аполо". Обадете се.
"Аполо" е. Обадете се.
Степан, Дани е. Чу ли новината?
Да, чух я.
Съпругът ми Клейтън все казваше:
"Когато хората ти казват кои са, изслушай ги".
Не разбирам.
Искам да кажа, че...
Омръзна ми да се преструвам, че не чувам.
Омръзна ми да ме използват.
Да се усмихвам, да си мълча и да търпя.
"Другия път ще те включим."
Знаеш за какво говоря.
Не разбирам. Аз харесвам съветската космическа програма.
Я стига.
Знам, че и на теб не ти харесва това.
Лайка поне изпълни мисията си.
Даниел, какво си замислила?
Какво ще ни направят?
Носим се на стотици километри над Земята в две стари тенекиени кутии.
Не ти ли се иска да го направим?
Потърсете кислородни маски, които имат пълно покритие за лицето.
Вземете всичкия изолирбанд, който намерите.
За какво ни е?
Ще се обвиеш с него.
Сериозно?
По-добре е от алуминиево фолио.
Ще обвиеш всеки сантиметър от тялото си.
Защото всичко, което се вижда,
ще се подуе в момента, в който стъпиш на повърхността.
А температурата навън е почти 94 градуса
и лепилото на изолирбанда ще се стопи.
Разбираш, трябва да си бърз.
Да, разбрах.
Запомни, трябва да издишаш въздуха от дробовете си, за да не се пръснат.
Ще имаш само 15 сек, преди да припаднеш.
Гордо?
Ако си размислил, всеки ще те разбере.
Не, добре съм.
Защото, щом излезеш, има... - Да, благодаря.
Не знам дали ще ни стигне.
Има много. - Не и за двамата.
Трейс, ти няма... - Ще дойда, Гордо.
Това е прекалено важно. Ако не успееш, всички ще умрем.
Американците, руснаците, всички.
Ако трябваше само да размениш кабелите, щеше да се справиш,
но няма начин да стигнеш и до бутона за включване.
Това е самоубийство и ти го знаеш.
Но ако отидем и двамата, има шанс да се върнем.
А ако не се върнем? Дани, Джими.
Не мога да кажа на момчетата, че не е било нужно баща им да умира.
Трейс.
Край на разговора.
Можем да успеем. Заедно.
Да се захващаме.
Източници от Белия дом съобщават,
че президентът е на "Еър Форс 1" като предпазна мярка
и в момента е някъде над САЩ.
Гражданска защита съветва гражданите да останат в бомбоубежищата
или други безопасни места, докато...
Трябва да ти кажа нещо.
Но недей да откачаш.
Добре.
Отидох да видя биологичния си баща.
Моля?
Кога?
Дори не знаех, че можеш. Как?
Има ресторант в Арлингтън.
Писах до сиропиталището във Виетнам и разбрах, че е имигрирал тук.
Изненада ме.
Не си ми казвала, че искаш да се срещнете. Щях...
Съжалявам, че не ви казах.
Не знаех как и дали ще мога да ви кажа.
Особено на татко.
Да.
И не исках да си помислите, че...
Не. Няма проблем.
Нормално е да си любопитна.
Кажи ми.
Какъв е той?
Дори не говорих с него.
Не можах. Просто стоях там и чаках...
Чаках нещо.
Не знам какво. Може би да усетя връзка.
Но...
Аз бях само поредният клиент.
Той има живот и семейство.
Както и аз.
Да.
Странно. - ...вашия кораб.
Получаваме сигнал от "Хюстън".
Повторете. - Не е от "Хюстън".
Нарушавате Договора за Космоса.
Ако "Сий Драгън" не се върне незабавно на Земята,
ще се наложи да стреляме по кораба ви.
Къде са те?
Радарът показва, че са на 11 часа, на 3000 км.
Бързо се приближават.
След колко време "Сий Драгън" ще влезе в обсега им?
След пет минути.
Пискоти, отвори вратите на товарния отсек.
ЛЯВА СВЪРЗВАЩА ВРАТА ОТВАРЯНЕ - ОСВОБОЖДАВАНЕ
"Аполо", тук е "Хюстън". Наклонът ще е минус 49,3 градуса.
Излизането от орбита ще започне след пет минути.
Не, "Хюстън".
Повтори. Не те разбрах.
Разбра ме.
Ще изпълним скачването.
"Аполо", наредиха ви да започнете навлизане в атмосферата след пет минути.
А аз казвам, че няма да стане.
Шефке? - Какво става?
Командир Пул,
получи заповед да предприемеш навлизане в атмосферата.
А аз избрах да я игнорирам.
Предлагам да започнете процедурата по скачването,
ако не искате да се сблъскаме, докато ни дават по телевизията.
Тя не знае какво става тук. Ако й кажем...
Не ми пука какво знае. Тя получи нареждане.
Така става, щом астронавтите не следват заповеди и им се разминава.
Кажете й да продължава.
Какво?
Нали президентът отмени скачването?
Да. Но аз представлявам президента в тази зала
и искам нещо хубаво да се случи в този скапан ден.
Добре. Кажи им да започват процедурата по скачване.
Да, госпожо.
Това истина ли е? - Ще стане.
Давай.
Наистина ли? Искаш аз да им кажа?
"Аполо", говори "Хюстън".
Имате разрешение за скачване.
Изкарайте го оттук. Ще влязат!
Изглеждаш нелепо.
Виж се в огледалото.
Така ли? На мен ми стои чудесно.
Обичам те, Трейс.
Да, и аз те обичам, Гордо.
РАЗХЕРМЕТИЗИРАНЕ
Шлюзът е отворен.
Имат 15 секунди.
ОСНОВНА ОХЛАЖДАЩА СИСТЕМА ПОВРЕДА В ПОМПАТА
СЪСТОЯНИЕ НА СИСТЕМАТА ОХЛАЖДАНЕ НА РЕАКТОРА
Трябваше да са стигнали.
КРИТИЧНА ТЕМПЕРАТУРА
Ето, реакторът се стабилизира.
Мина твърде много време.
Здравейте, "Аполо".
Радвам се да се видим отново.
Удоволствието е мое.
Реакторът е стабилизиран.
Има налягане в камерата.
Успели са да се върнат.
ИЗВЪНРЕДНИ НОВИНИ
Президентът иска Шести флот да е готов, ако руснаците стрелят, нали?
Г-н Президент, може да се наложи да приложим сила.
Да.
Г-н Президент, вижте какво дават по телевизията.
Госпожо. - Благодаря.
Елън Уилсън е.
Обаждам се от Белия дом. Ще ви свържа с президента.
Елън.
Г-н Президент.
Тази работа с "Аполо-Союз"...
Знам, че обсъждахме прекратяване на мисията, но реших, че...
Беше много хубаво. И Нанси мисли така.
Четирима патриоти от различни нации се събират.
Беше вдъхновяващо.
Това ни е нужно повече от всякога. - Да, така е.
Може да избегнем конфликта, ако имаме достатъчно време.
Какво е положението с "Патфайндър" и "Буран"?
Все още нямаме връзка с тях.
Имате две минути. Напуснете зоната на блокадата.
Съединените щати не признават вашата блокада.
Ако предприемете враждебни действия, ще ви отвърнем подобаващо.
Сигналът на радара им не показва прихващане.
Може би блъфират.
Не, просто изчакват.
Активирайте прихващането.
Локализирах целта.
Потвърждавам. Целта е на 180 км,
скоростта е два метра в секунда.
В обсега за прицелване е.
Щом "Буран" включи прихващането,
ще стреля по "Сий Драгън" след секунди, затова трябва да сме готови.
Райд, прихвани целта.
- Адмирале...
Ед, трябва да има друг начин.
Можем... - Какво можем?
Да ги помолим учтиво да не ни закачат?
Чу какво каза генералът.
Атакували са "Джеймстаун".
Убили са американци. Наредиха ни да пазим...
Да, но ти си командирът на кораба.
Ти имаш последната дума.
Ед, гледах те, когато говори за "Аполо 10".
Пред целия свят каза, че ти си взел това решение.
Вярно е и не възнамерявам да изгубя Луната още веднъж.
Тези хора разбират само от сила.
Видях го в Корея.
Ако не бяхме дали отпор, враговете щяха да стигнат чак до морето.
Ед, не сме в Корея. - Права си, не сме.
Това е много по-важно. А сега прихвани целта!
Замести ме.
Отдръпни се.
Освободена си от длъжност.
Това е заповед.
Прихващане на целта.
Отдръпни се от пулта.
Сали, какво правиш, мамка му?
Казах да станеш от пулта.
Свали пистолета, Сали. - Не се шегувам, Ед.
Руснаците нападнаха "Джеймстаун".
Убиха американци, а "Сий Драгън"...
На него няма хора! А няма товар, по-ценен от човешки живот.
Ако стреляме, ще убием всички на борда и може да се стигне до война.
Не решаваш ти. - Сали, свали оръжието.
Назад, Ед. Сериозна съм.
Ще ме застреляш ли, Сал?
Ако се налага.
Ами застреляй ме.
Никога не си убивала преди, нали?
Боже! Нали знаете, че корабът е херметизиран?
Сали няма да стреля. Нали?
Престанете.
Престанете! Това е лудост.
И двамата мислите, че сте прави. Може би е така.
Няма да ги оставим да свалят "Сий Драгън", но и ние не можем да свалим "Буран".
Може би изборът е някъде по средата. Нали?
Може би има друг вариант.
ПРИХВАЩАНЕ ОТ ВРАЖЕСКИ РАДАР
"Буран" прихвана "Сий Драгън".
Ед, престани.
Не го прави, моля те.
Престани.
УПРАВЛЕНИЕ НА ЛОСТА
Ще направя каквото трябва, Сал. И ти направи каквото трябва.
Моля те, Ед.
Чакай. Има някаква грешка.
Не, няма.
"Патфайндър", говори "Хюстън". Чувате ли ни?
Говори "Хюстън".
"Хюстън", тук е "Патфайндър". Радваме се да ви чуем.
Не знам как да ви кажа, но...
Ед, Елън е. Кажи ми дали нападнахте "Буран".
Свалихте ли го?
Не.
Слава богу.
Повтори.
ИЗВЪНРЕДНИ НОВИНИ
Дами и господа, предаваме извънредна новина.
Съобщиха ни,
че президентът Рейгън е насочил "Еър Форс 1" към Москва,
след като е отправил настойчива молба към лидера Андропов.
Лидерите ще преговарят... - Не стреляйте!
Ще се оттеглим! - ...за изтегляне на войските
тук и в Космоса и за прекратяване на конфликта.
Източници от Белия дом съобщиха, че президентът Рейгън,
като милиони хора по света,
дълбоко се е трогнал от снимките от мисията "Аполо-Союз",
които са го вдъхновили да протегне и своята ръка за мир.
Вероятно внезапната готовност на Андропов да преговаря
отчасти се дължи на избухването на ракетата "Сий Драгън" на НАСА
след проблем в електрическата мрежа.
Няма коментар от НАСА за инцидента.
Досега не са възниквали проблеми със "Сий Драгън",
но производството на ракетата е спряно в Хънтсвил,
докато инцидентът се разследва.
Днес цялата нация отваря сърцето си,
за да им благодари за саможертвата,
за куража и благородната служба.
ГОРДЪН СТИВЪНС - МЕДАЛ НА ЧЕСТТА МЕДАЛ ЗА ОТЛИЧНА СЛУЖБА
ТРЕЙСИ СТИВЪНС - МЕДАЛ НА ЧЕСТТА
На 3 април 1972 г.
транспортен самолет с 243 души на борда - бебета, деца, доброволци и екипаж,
излита от Сайгон като част от операция "Бейбилифт".
Минута и 23 сек по-късно самолетът се разбива в едно поле.
Четиридесет и седем деца са спасени. Аз съм едно от тях.
Някои моменти определят съдбата ти,
моменти, които не са под твой контрол.
Ако пилотът бе наклонил самолета наляво,
ако югът бе спечелил войната във Виетнам,
ако руснаците не бяха първи на Луната...
Добре ли си?
Да.
Мисля, че има причина нещата да се случват.
Добри или лоши, винаги има някакъв смисъл, някакъв план.
Но напоследък се питам
дали не мислим така, за да се чувстваме добре.
Може би просто преминаваме през моментите и се стараем да постъпваме правилно.
За да придадем смисъл на живота.
Така че коя съм аз?
Аз съм Хан Нгуен, родена в Сайгон, дъщеря на Ле и Бин Нгуен.
Аз съм Кели Ан Болдуин, израснала в Хюстън,
дъщеря на Карън и Ед Болдуин.
Дете на космическата програма.
Този живот ли е отреден за мен?
Да постъпя във Военноморската академия, да следвам стъпките на баща си?
Не знам.
Но знам, че ако мислим само за миналото и какво би могло да стане,
няма да изживеем настоящето.
А бъдещето...
Джон Ленън го е казал най-добре:
"Накрая всичко ще е наред.
Ако не е наред, значи не е дошъл краят".
Ало?
Ало. Марго?
Сергей?
Исках да изкажа съболезнования.
Исках да дойда лично днес, но, уви, не ми дадоха разрешение.
Сигурна съм, че е било сложно.
Те бяха герои за Америка и за Съветския съюз,
и за целия свят.
Вярно е.
Исках да те питам
дали ще ходиш на конференцията във Великобритания това лято.
Не съм сигурна. Защо?
Аз ще съм там и ако дойдеш,
може да пийнем заедно.
Марго? - Да.
Ще видя.
Имам предвид дали ще ходя.
В "Хюстън" имаме доста работа по това време и...
Да. Да, разбирам.
Но ще видя какво мога да направя. - Добре.
Ще се чуем скоро, Сергей.
Довиждане, Марго.
Добре.
Много добре.
Казвам ти, че няма да дойде.
Няма значение.
Тя вече подаде информация за "Буран".
Докато осъзнае, че работи за нас,
вече ще е късно.
ДЖОН ФИЦДЖЕРАЛД КЕНЕДИ 1917 - 1963
1995 Г.
В ПАМЕТ НА АЛАН ДЕКЪР 1961 - 2020
Превод на субтитрите Йорданка Неделчева